পাহাড়ের পাদদেশে ঝুঁকিতে কয়েক লাখ মানুষ | প্রথম পাতা | Jugantor
মঙ্গলবার, ০৫ সেপ্টেম্বর ২০১৭
ই-পেপার
ফনেটিক ইউনিজয়
সার্চ

আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
তারাঝিলমিল
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
তারাঝিলমিল (১৫ জুন, ২০১৭)সাহিত্য সাময়িকী (০৯ জুন, ২০১৭)ইসলাম ও জীবন (০৯ জুন, ২০১৭)সুস্থ থাকুন (১০ জুন, ২০১৭)সুরঞ্জনা (১২ জুন, ২০১৭)অর্থনীতি (১১ জুন, ২০১৭)প্রতিমঞ্চ (১৩ জুন, ২০১৭)স্বজন সমাবেশ (১৪ জুন, ২০১৭)প্রকৃতি ও জীবন (১০ জুন, ২০১৭)ঘরে বাইরে (১৩ জুন, ২০১৭)পরবাস (০৩ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (০৯ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (১১ জুন, ২০১৭)
দ্বিতীয় সংস্করণ
বিচ্ছু
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
তারাঝিলমিল
উত্তরের জনপদ
আবহমান চট্টগ্রাম
রাজধানীর খবর
আজকের পত্রিকা / প্রথম পাতা
শহীদুল্লাহ শাহরিয়ার, চট্টগ্রাম ব্যুরো    |
প্রকাশ : ১৫ জুন, ২০১৭ ০০:০০:০০ | অাপডেট: ১৫ জুন, ২০১৭ ০৭:০৭:৪৮ প্রিন্ট
পাহাড়ের পাদদেশে ঝুঁকিতে কয়েক লাখ মানুষ
১০ বছরেও বাস্তবায়ন হয়নি ধস ও প্রাণহানি ঠেকানোর ৩৬ দফা সুপারিশ * দুই দশকে নিহত তিন শতাধিক
চট্টগ্রাম, রাঙ্গামাটি, বান্দরবান, খাগড়াছড়ি ও কক্সাবাজারে পাহাড়ের পাদদেশে বেশ ঝুঁকি নিয়ে বসবাস করছেন কয়েক লাখ মানুষ। জীবন-জীবিকার তাগিদে হতদরিদ্র ও স্বল্প আয়ের মানুষগুলো পরিবার-পরিজন নিয়ে পাহাড়েই বসতি গড়ে তুলছেন। প্রতি বছর এর খেসারতও দিতে হয় প্রাণ দিয়ে। বিশেষ করে বর্ষা মৌসুম এলেই পাহাড় ধসে মৃত্যু যেন পরিণত হয়েছে অমোঘ বিধানে। গত প্রায় দুই দশকে চট্টগ্রামে পাহাড় ধসে, মাটিচাপা পড়ে তিন শতাধিক মানুষের মৃত্যু হয়েছে। সর্বশেষ সোমবার টানা কয়েকদিনের ভারি বর্ষণে পাহাড় ধসে চট্টগ্রাম, বান্দরবান ও রাঙ্গামাটিতে একদিনেই প্রাণ গেছে ১৪৩ জনের। এতে তৈরি হয়েছে মানবিক বিপর্যয়ের শঙ্কা। এ ঘটনার পর আবারও নড়েচড়ে বসেছে প্রশাসন।
এদিকে পাহাড় ধস ও প্রাণহানি রোধে ২০০৭ সালেই একটি শক্তিশালী কমিটি ৩৬ দফা সুপারিশ করেছিল। চিহ্নিত করেছিল পাহাড় ধসের ২৮টি কারণ। কিন্তু ১০ বছর পর এসে দেখা গেছে, এসব সুপারিশের সিকিভাগও বাস্তবায়ন হয়নি। কেবল বর্ষা এলেই মাইকিং করা হয়। উচ্ছেদ করা হয় ঝুঁকিপূর্ণ বাসিন্দাদের। পরে দেখা যায় তারা আবারও সেই পাহাড়ের পাদদেশেই আশ্রয় নেন। এছাড়া চট্টগ্রাম নগরীতে ঝুঁকিপূর্ণ বাসিন্দাদের পুনর্বাসনের জন্য একটি ফ্ল্যাট প্রকল্প গ্রহণ করেছিল চসিক (চট্টগ্রাম সিটি কর্পোরেশন)। সেটিও আলোর মুখ দেখেনি। এছাড়া চট্টগ্রাম জেলা প্রশাসন নগরীর বাইরে হাটহাজারীসহ শহরতলিতে পাহাড়ের পাদদেশের বাসিন্দাদের পুনর্বাসনের পরিকল্পনা গ্রহণ করলেও সেই পরিকল্পনাও বাস্তবায়ন হয়নি। বাসিন্দাদের অনীহার কারণে সেই উদ্যোগ ভেস্তে গেছে।
পাহাড়ের পাদদেশে যাদের বাস : বৃহত্তর চট্টগ্রামে পাহাড়ের পাদদেশে কতজন মানুষ বা পরিবার বসবাস করছে, তার কোনো সঠিক পরিসংখ্যান নেই। তবে জেলা প্রশাসনসহ সংশ্লিষ্ট বিভিন্ন সূত্রের তথ্য অনুযায়ী চট্টগ্রামের ১১টি ঝুঁকিপূর্ণ পাহাড়ে ৬৬৬টি পরিবার বসবাস করছে। তবে বেসরকারি তথ্য অনুযায়ী শহর ছাড়াও বিভিন্ন উপজেলায় কয়েক লাখ মানুষ পাহাড়ের পাদদেশে বসবাস করছে। পার্বত্য জেলা রাঙ্গামাটি শহর ও এর আশপাশ এলাকায় খাড়া পাহাড়ের ঢালুতে, লেকের পাড়ে ২০ হাজার পরিবার বসবাস করছে। বান্দরবান শহর ও এর আশপাশ এলাকায় বসতি রয়েছে ৩০ হাজার পরিবারের। কক্সবাজারে গত কয়েক বছরেই পাহাড় কেটে তৈরি করা হয়েছে অন্তত ৩০ হাজার স্থাপনা। কক্সবাজার শহরেই পাহাড়ের পাদদেশে বসবাস করছে ২০ হাজার মানুষ। যারা সব সময় ঝুঁকির মধ্যে থাকেন।
সংশ্লিষ্টরা বলছেন, শহর অঞ্চলে পাহাড়ের পাদদেশে তৈরি করা বস্তি ঘরে কম টাকায় থাকতে পারে শ্রমজীবী লোকজন। বিশেষ করে রিকশাচালক, শ্রমিক, মজুরসহ দরিদ্র মানুষগুলো ২ হাজার থেকে ৩ হাজার টাকা ভাড়া দিয়ে থাকতে পারে। গ্যাস-বিদ্যুৎ সংযোগও সহজে মেলে। একদিকে কম টাকায় থাকতে পারা, অন্যদিকে শহর অঞ্চলে থাকলে আয়-রোজগারও ঠিকভাবে হয়- মূলত এসব কারণেই পাহাড়ের পাদদেশে বাস করে তারা। আবার তাদের এই চাহিদাকে কাজে লাগায় সরকারি-বেসরকারি পাহাড়ের মালিক ও প্রভাবশালী লোকজন। তারা পাহাড় কেটে বা পাহাড়ের পাদদেশে অবৈধ স্থাপনা তৈরি করে। এসব বস্তিতে দেয়া হয় গ্যাস-বিদ্যুতের চোরা সংযোগ। এসব অবৈধ বস্তি থেকে মাসোয়ারা নেয় পুলিশ প্রশাসনও। কোনো কোনো জনপ্রতিনিধিও রয়েছেন পাহাড়ে অবৈধ বসতি স্থাপনে। উচ্ছেদ কার্যক্রমে গেলে তারাও বাধা হয়ে দাঁড়ান বলে অভিযোগ সংশ্লিষ্টদের।
চট্টগ্রামে পাহাড় ধসে যত মৃত্যু : চট্টগ্রাম শহরে সর্বপ্রথম পাহাড় ধসের ঘটনা ঘটে ১৯৯৯ সালের ১৩ আগস্ট। ওইদিন সিআরবি পাহাড়ের একটি সীমানা দেয়াল ধসে ১০ জনের মৃত্যু হয়। ২০০৭ সালের ১১ জুন পাহাড় ধসে একদিনেই ১২৭ জানের প্রাণহানি ঘটে। এই দুটি ঘটনা ছাড়াও জেলা প্রশাসনের হিসাব অনুযায়ী চট্টগ্রাম জেলায় ২০০৮ সালে ১৪ জন, ২০০৯ সালে ৩ জন, ২০১০ সালে ৩ জন, ২০১১ সালে ১৭ জন, ২০১২ সালে ২৮ জন, ২০১৩ সালে ২ জন, ২০১৪ সালে ১ জন, ২০১৫ সালে ৬ জনের মৃত্যু হয়। কক্সবাজারে গত ৫ বছরে ২৫টির বেশি পাহাড় ধসে শতাধিক লোকের প্রাণহানি ঘটে।
বাস্তবায়ন হচ্ছে না সুপারিশ : ২০০৭ সালের ১১ জুন কেবল চট্টগ্রামেই পাহাড় ধসে ১২৭ জনের প্রাণহানির ঘটনা ঘটেছিল। ওই ঘটনায় উচ্চক্ষমতাসম্পন্ন একটি কমিটি গঠন করা হয়। সেই কমিটি পাহাড় ধসের ২৮ কারণ চিহ্নিত করেছিল। পাহাড় রক্ষা ও ধস ঠেকাতে প্রণয়ন করেছিল ৩৬ দফা সুপারিশ। কিন্তু সেসব সুপারিশ বাস্তবায়ন হয়নি ১০ বছরেও। সর্বশেষ সোমবার মধ্যরাত ও মঙ্গলবার ভোররাতে চট্টগ্রাম রাঙ্গামাটি ও বান্দরবানে পাহাড় ধসে প্রাণহানির ঘটনায় বিষয়টি আবারও সামনে চলে এসেছে। এ ঘটনার পরও প্রশাসন বেশ সরব। ২০০৭ সালে যে ২৮ কারণ চিহ্নিত করেছিল কমিটি এর মধ্যে উল্লেখযোগ্য হচ্ছে ভারি বর্ষণ, পাহাড়ে বালির আধিক্য, পাহাড়ের উপরি ভাগে গাছ না থাকা, গাছ কেটে ভারসাম্য নষ্ট করা, পাদদেশে ঝুঁকিপূর্ণ বসবাস গড়ে তোলা, পাহাড় থেকে বৃষ্টির পানি নিষ্কাশনের ব্যবস্থা না রাখা, বনায়নের পদক্ষেপের অভাব এবং বর্ষণে পাহাড় থেকে নেমে আসা বালি ও মাটি অপসারণে দুর্বলতা। আর সুপারিশগুলোর মধ্যে ছিল পাহাড়ের ৫ কিলোমিটারের মধ্যে হাউজিং প্রকল্প গড়ে না তোলা, পাহাড়ে জরুরি ভিত্তিতে বনায়ন করা, ঢালু পাহাড়ে গাইডওয়াল নির্মাণ, নিষ্কাশন ড্রেন ও মজবুত সীমানা প্রাচীর নির্মাণ করা, পাহাড়ের পানি ও বালি অপসারণের ব্যবস্থা করা, যত্রতত্র পাহাড়ি বালি উত্তোলন নিষিদ্ধ করা, পাহাড়ি এলাকার ১০ কিলোমিটারের মধ্যে ইটভাটা নিষিদ্ধ করা, মতিঝর্ণা ও বাটালি হিলের পাদদেশে অবৈধ বস্তি উচ্ছেদ করে পর্যটন স্পট করা, ঝুঁকিপূর্ণ পাহাড়ের পাদদেশে বসতি স্থাপনা নিষিদ্ধ করা, পাহাড় কাটায় জড়িতদের বিরুদ্ধে কঠোর ব্যবস্থা গ্রহণ করা, যেসব পাহাড় প্রায় খাড়া অবস্থায় রয়েছে সেসব পাহাড়ে স্বাভাবিক বনায়ন সম্ভব না হলে মুলিবাঁশ রোপণ ইত্যাদি। কিন্তু দেখা গেছে, সরকারি-বেসরকারি বিভিন্ন প্রতিষ্ঠান ব্যক্তি ও সংস্থা পাহাড় কাটা অব্যাহত রেখেছে।
খোঁজ নিয়ে দেখা গেছে, ১০ বছর পরও এসব সুপারিশ বাস্তবায়ন হয়নি। পরিবেশ অধিদফতরের তৎকালীন পরিচালক মো. জাফর আলমকে সদস্য সচিব করে গঠিত সেই কমিটির সদস্য ছিলেন চট্টগ্রাম বিশ্ববিদ্যালয়ের মৃত্তিকা বিজ্ঞান বিভাগের অধ্যাপক প্রফেসর ড. খান তৌহিদ ওসমান। পাহাড় ধসের কারণ ও সুপারিশ প্রসঙ্গে তিনি বুধবার বিকালে যুগান্তরকে বলেন, ‘কেবল পাহাড় ধসে প্রাণহানি ঠেকানো নয়; আমরা প্রাকৃতিক সৌন্দর্যমণ্ডিত পাহাড় রক্ষায়ও বেশকিছু সুপারিশ করেছিলাম। কিন্তু সেসব সুপারিশের একটিও যথাযথভাবে বাস্তবায়ন হয়েছে বলে আমার মনে হয় না। যদি এসব সুপারিশ বাস্তবায়ন না হয়, ঘটনার পর প্রশাসন সরব হয়, কিছুদিন পর আবার নীরব হয়ে যায়- তবে কাজের কাজ কিছুই হবে না। বৃহত্তর চট্টগ্রামের পাহাড় ও পাহাড়ের বাসিন্দাদের রক্ষায় এখনই কার্যকর পদক্ষেপ গ্রহণ করতে হবে। অতীতের সুপারিশগুলো বাস্তবায়ন করতে হবে। নতুন করে পরিকল্পনা গ্রহণ করতে হবে। না হয় ভবিষ্যতে আরও বড় ধরনের দুর্যোগ দেখা দিতে পারে।’

আরো পড়ুন
রাখাইনে গণহত্যা অগ্নিসংযোগ
বিকেলে ভোরের ফুল সাব্বির-মুশফিকুর
ধরণী কাঁপিয়ে হাইড্রোজেন বোমার সফল পরীক্ষা উত্তর কোরিয়ার
বাল্যবন্ধুকে বাসায় এনে নৃশংসভাবে হত্যা
আদাবরে ছাত্রলীগ নেতাকে নির্মমভাবে হত্যা
উত্তাপ ছড়াবে সংসদ
শীর্ষ খবর
সর্বশেষ খবর
জাতীয়
আগামী বছর অক্টোবরে নির্বাচন হতে পারে : অর্থমন্ত্রী
রাজধানীতে ছাত্রলীগ নেতাকে পিটিয়ে হত্যা
আন্তর্জাতিক
অক্সিজেনের অভাবে ফের ৪৯ শিশুর মৃত্যু
নিপীড়ন বন্ধ করে রোহিঙ্গাদের নাগরিকত্ব দিন : মালালা
রাজনীতি
ঈদে ক্ষমতাসীনরা বন্য উৎসব চালিয়েছে: রিজভী
আন্দোলনের ডাক দিয়ে হিন্দি সিরিয়াল দেখে বিএনপি: ওবায়দুল
খেলা
দিনশেষে টাইগারদের স্কোর ৬ উইকেটে ২৫৩
ইতিহাসের পাতায় ন্যাথান লিয়ন
ফেসবুকের নতুন ফিচার ‘ওয়াচ’
শিশুর অ্যাজমায় যা জানবেন
পশুত্বকে কতটা কোরবানি দিতে পেরেছি
পৃথিবী থেকে হিংসা-বিদ্বেষ বিদায় হোক
ঈদের ছুটিতে যমুনা ফিউচার পার্কে দর্শনার্থীদের ভিড়
পানির দরে চামড়া
রোহিঙ্গা সংকট নিয়ে মধ্যস্থতা করতে চায় জাকার্তা
মিরপুরে র‌্যাবের 'জঙ্গিবিরোধী' অভিযান
অবশেষে অভিনয়ে ফিরছেন শাবনূর
রাজধানীতে ভাগ্নের হাতে মামা খুন
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
টিউটোরিয়াল
খেলা
তারাঝিলমিল
শিল্প বাণিজ্য
বাংলার মুখ
উত্তরের জনপদ
আবহমান চট্টগ্রাম
শোক সংবাদ
রাজধানীর খবর
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
ঈদের ছুটিতে যমুনা ফিউচার পার্কে দর্শনার্থীদের ভিড়        পানির দরে চামড়া       মিরপুরে র‌্যাবের 'জঙ্গিবিরোধী' অভিযান       রাজধানীতে ভাগ্নের হাতে মামা খুন       রাখাইনে নতুন ধরনের গণহত্যা